Nariadenie Komisie (ES) č. 1228/1999
z 28. mája 1999
o súboroch dát, ktoré sa majú vytvoriť pre štatistiku služieb v oblasti poisťovníctva
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike [1], v znení nariadenia (ES, Euratom) č. 410/98 [2] a predovšetkým jeho článkov 12 body ii), v) a vii);
(1) keďže nariadenie (ES, Euratom) č. 58/97 vytvorilo spoločný rámec pre vypracovávanie štatistických údajov spoločenstva o štruktúre, činnosti, výkonnosti a konkurencieschopnosti poisťovníctva v spoločenstve;
(2) keďže je potrebné špecifikovať frekvenciu zostavovania viacročnej štatistiky služieb poisťovníctva; keďže je potrebné určiť prvý referenčný rok pre zostavenie výsledkov ustanovených v prílohe 5 nariadenia (ES Euratom) č. 58/97; keďže je potrebné špecifikovať triedenie výsledkov pre tvorbu štatistiky služieb poisťovníctva;
(3) keďže opatrenia ustanovené v tomto nariadení sú v súlade so stanoviskom Výboru pre štatistický program,
PRIJALA TOTO NARIADENIE:
Článok 1
Frekvencia zostavovania viacročných ukazovateľov, triedení výsledkov a stanovenie prvého referenčného roka pre zostavenie výsledkov ustanovených v článkoch 4, 8 a 9 nariadenia (ES, Euratom) č. 58/97 sú uvedené v súbore údajov v prílohe tohto nariadenia.
Článok 2
1. Členské štáty vypracujú tieto súbory údajov za referenčný rok 1999 a ďalšie roky pre ukazovatele uvedené v zozname A, odsek 3, časť 4 prílohy 5 nariadenia (ES, Euratom) č. 58/97 a súbory údajov, ktoré sa týkajú referenčného roka 2003 a ďalších rokov, pre ukazovatele uvedené v zozname B, odsek 4, časť 4 prílohy 5 uvedeného nariadenia.
2. Členské štáty taktiež vypracujú tieto súbory údajov pre ukazovatele uvedené v zozname A za referenčné roky 1996, 1997 a 1998, ak je to v súlade s existujúcou národnou praxou a pre charakteristiky uvedené v zozname B za referenčné roky 2000, 2001 a 2002, ak je to v súlade s existujúcou národnou praxou.
Článok 3
Toto nariadenie nadobúda účinnosť v 20. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. mája 1999.